CELEX: 32007R0394
Language: lv
Date: 2007-04-12 00:00:00
Title: Komisijas Regula (EK) Nr. 394/2007 ( 2007. gada 12. aprīlis ), ar ko groza I pielikumu Padomes Regulai (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem

13.4.2007   
            
            
               LV
            
            
               Eiropas Savienības Oficiālais Vēstnesis
            
            
               L 98/3
            
         
      KOMISIJAS REGULA (EK) Nr. 394/2007
   (2007. gada 12. aprīlis),
   ar ko groza I pielikumu Padomes Regulai (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 24. jūnija Regulu (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (1), un jo īpaši tās 13. panta otro ievilkumu,
   tā kā:
   
               (1)
            
            
               Atbilstoši bioloģiskās ražošanas principiem lauku saimniecību līmenī, kas izklāstīti Regulas (EEK) Nr. 2092/91 I pielikumā, lauksaimniecības dzīvnieki jābaro ar bioloģiski ražotu lopbarību. Tomēr, kā to paredz Regulas (EK) Nr. 2092/91 4. panta 24. punkts, noteikta daļa barības devas formulas var sastāvēt no pārveides posmā iegūtas barības.
            
         
               (2)
            
            
               Sakarā ar to, ka pašlaik bioloģiski audzēto kultūraugu raža ir zemāka par vidējo un ir noteiktas stingrākas juridiskās prasības attiecībā uz barības bioloģisko izcelsmi, kā arī sakarā ar to, ka bioloģiskās lauksaimniecības produktu tirgus izplešas, dažu dalībvalstu ražotājiem aktuāla problēma šajā situācijā ir organisko barības līdzekļu deficīts. Lai šo deficītu novērstu, ir uz noteiktu laiku jāatļauj palielināt pārveides posmā iegūtās barības procentuālo daļu barības devas formulā.
            
         
               (3)
            
            
               Uz laiku palielinot pārveides posmā iegūtās barības procentuālo daļu barības devas formulā, tiks arī stabilizētas bioloģiskās barības līdzekļu piegādes nākotnē un, uzlabojot pārveides posmā iegūtās barības tirgus darbību, tiks radīti stimuli lauksaimniekiem, lai tie pievērstos bioloģiskajai lauksaimniecībai.
            
         
               (4)
            
            
               Tālab Regula (EEK) Nr. 2092/91 ir attiecīgi jāgroza.
            
         
               (5)
            
            
               Šajā regulā paredzētie pasākumi ir saskaņā ar atzinumu, ko sniegusi ar Regulas (EEK) Nr. 2092/91 14. pantu izveidotā komiteja,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2092/91 I pielikumu groza atbilstīgi šīs regulas pielikumam.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 12. aprīlī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 198, 22.7.1991., 1. lpp. Regulā jaunākie grozījumi izdarīti ar Regulu (EK) Nr. 1997/2006 (OV L 379, 28.12.2006., 1. lpp.).
   
      PIELIKUMS
      Regulas (EEK) Nr. 2092/91 I pielikuma B daļā 4.4. punktu aizstāj ar šādu:
      
                  “4.4.
               
               
                  Līdz 2008. gada 31. decembrim līdz 50 % no barības devas formulas vidēji drīkst sastāvēt no pārveides posmā iegūtas barības. Ja šī pārveides posmā iegūtā barība ir no tās pašas saimniecības, tad šo attiecību drīkst paaugstināt līdz 80 %.
                  No 2009. gada 1. janvāra līdz 30 % no barības devas formulas vidēji drīkst sastāvēt no pārveides posmā iegūtas barības. Ja šī pārveides posmā iegūtā barība ir no tās pašas saimniecības, tad šo attiecību drīkst paaugstināt līdz 60 %.
                  Šos skaitļus izsaka kā lauksaimnieciskās izcelsmes barības sausnas procentuālo daļu.”